F’Londra beda l-ġuri ta’ Rolf Harris li llum għandu 84 sena dwar allegati abbużi ndiċenti. Harris huwa persuna prominenti mill-qasam tad-divertiment Awstraljan u jinsab mixli li bejn l-1968 u l-1986 huwa abbuża erbat ibniet. L-iżgħar waħda kellha seba’ jew tmien snin u l-ikbar waħda kellha 19-il sena. Harris qed jiċħad l-akkużi kollha kontrih. Huwa personaġġ popolari ħafna fl-Awstralja u fir-Renju Unit għal aktar minn 50 sena bi programmi televisivi u kanzunetti li daħlu fi klassifiċi fosthom “Two Little Boys” u “Tie Me Kangaroo Down, Sport”.